**Fülpösdaróc Község Önkormányzata Képviselő-testületének**

**2/2018. (II.15.) önkormányzati rendelete**

**a Győrteleki Közös Önkormányzati Hivatalban foglalkoztatott köztisztviselők illetménykiegészítéséről**

Fülpösdaróc Község Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. Törvény 13. §-ban meghatározott feladatkörében eljárva, a közszolgálati tisztviselőkről szóló 2011. évi CXCIX. törvény 234. § (3)-(5) bekezdéseiben kapott felhatalmazás alapján a köztisztviselők illetménykiegészítéséről a következőket rendeli el:

**1.§**

E rendelet hatálya a Győrteleki Közös Önkormányzati Hivatalnál foglalkoztatott köztisztviselőkre terjed ki.

**2.§**

A Győrteleki Közös Önkormányzati Hivatal köztisztviselője 2018. január 1. napjától, tárgyévre

a) felsőfokú iskolai végzettség esetén alapilletménye 6%-ának,

b) középiskolai végzettség esetén alapilletménye 20 %-ának

megfelelő mértékű illetménykiegészítésre jogosult.

A köztisztviselő illetménykiegészítésre való jogosultsága a tárgyév végén megszűnik.

**3.§**

Ez a rendelet a kihirdetést követő napon lép hatályba azzal, hogy rendelkezéseit 2018. január 1. napjától kell alkalmazni.

**4.§**

E rendelet hatályba lépésével egyidejűleg hatályát veszti a Györteleki Közös Önkormányzati Hivatalban foglalkoztatott köztisztviselők illetménykiegészítéséről szóló 5/2017.(III.10.) önkormányzati rendelete.

Fülpösdaróc, 2018. február 15.

|  |  |
| --- | --- |
| Kovács Csaba sk. | Dr. Sipos Éva |
| polgármester | jegyző |

Záradék:

A rendelet 2018.február 15. napján kihirdetésre került.

Dr. Sipos Éva

jegyző